Marek Belka

Marek Marian Belka (født 1952) er en polsk økonom. Han har vært statsminister og finansminister i Polen, direktør for Det internasjonale pengefondets europeiske avdeling, og var fra 2010 til 2016 sentralbanksjef for Polens nasjonalbank (Narodowy Bank Polski). 

Belka har utdannelse i økonomi og sosiologi fra det sosioøkonomiske fakultet ved Universitetet i Łódź (1972), fra Columbia University i New York, University of Chicago og London School of Economics. Belka har doktorgrad i økonomi fra  USA i 1978, med et doktorarbeid om  antiinflasjonspolitikk i utviklede kapitalistiske stater. 

I 1980 ble han partisekretær ved universitetet i Łódź. Den i mellomtiden partiløse Belka ble  professor i 1994. Fra 1990 til 1996 var han rådgiver for det polske finansdepartement og for Verdensbanken. Han var visestatsminister og finansminister i 1997 og i perioden 2001–2002, og i mellomtiden økonomisk rådgiver for den polske president. I 2003 var han ansvarlig for økonomisk politikk for den foreløpige koalisjonsadministrasjon av Irak, og var som sådan tilknyttet den amerikanskledede sivilforvaltning i Bagdad.College of Europe - Marek Belka, besøkt 4. juni 2025

Den 29. mars 2004 ble han av president Aleksander Kwaśniewski designert til statsminister, og avla embedseden den 2. mai. Han etterfulgte avtroppende statsminister Leszek Miller. Men Belka oppnådde ikke den påkrevde støtte i parlamentet den 14. mai – stemmetallene var 188 mot 262.Times of Malta - Polish PM loses confidence vote, besøkt 4. juni 2025. Etter dette nederlaget trakk han seg som statsminister. Men den 11. juni ble han utnevnt på nytt, og den 24. juni fikk han tilstrekkelig støtte i Sejm – det polske parlamentets underhus – med et tillitsvotum på 236 mot 215 stemmer.Le Monde - Pologne : Marek Belka est investi comme premier ministre, besøkt 4. juni 2025.CIDOB - Marek Belka, besøkt 4. juni 2025. Han var statsminister til 31. oktober 2005. 

Den 11. juni 2010 overtok han som sentralbanksjef for Polens nasjonalbank, en stilling han hadde til 2016. 

Belka behersker flytende tysk, engelsk og fransk. Han er gift og har to barn.

 Referanser 

 Eksterne lenker 


 Presentasjon på sentralbankens hjemmeside
 Store norske leksikon - Marek Belka

Kategori:Polske statsministre
Kategori:Polske økonomer
Kategori:Sentralbanksjefer
Kategori:Polske professorer
Kategori:Alumni fra London School of Economics
Kategori:Personer fra Poznań